**Nové bývanie v srdci Brezna. HSF System stavia bytové domy so šesťdesiatimi bytmi**

Brezno, 4. augusta 2025 – **V atraktívnej lokalite Kasárne v Brezne vzniká moderný rezidenčný projekt. Medzinárodná stavebná skupina HSF System, člen holdingu PURPOSIA Group, začala s výstavbou dvoch bytových domov. Dokončenie je naplánované na rok 2027, pričom predaj bytov už odštartoval. Za projektom Kasárne Brezno stojí developerská spoločnosť Istrofinal.**

Bytové domy budú vybudované na pevných železobetónových základových doskách s murovanými nosnými stenami. Každý objekt zaberie zastavanú plochu 484 m² a prinesie do lokality nové možnosti kvalitného a dostupného bývania.

*„Teší nás, že investori oceňujú našu schopnosť realizovať generálne dodávky nielen priemyselných, logistických a výrobných stavieb, ale aj projektov občianskej vybavenosti a rezidenčnej výstavby. Kasárne Brezno sú toho skvelým príkladom,“* hovorí **Tomáš Mydlo, výrobný riaditeľ stavebnej skupiny HSF System**. *„Tento projekt je pre nás dôkazom dôvery v našu prácu, odborné zázemie a schopnosť dodávať kvalitné stavby načas a vo vysokom štandarde.“*

Nové bytové domy rozšíria rozvíjajúcu sa obytnú zónu Brezna, ktorá sa rýchlo stáva vyhľadávaným miestom pre pokojný a pohodlný život. Projekt ponúkne celkovo 60 bytových jednotiek v dispozíciách 1+kk, 2+kk, 3+kk a 4+kk. Bytové domy A/B ponúknu komfortné bývanie pre široké spektrum záujemcov od kompaktných bytov pre jednotlivcov a páry až po priestranné rodinné bývanie. Dôraz je kladený na funkčné dispozície, efektívne využitie priestoru a vysokú kvalitu vyhotovenia.

*„Staviame moderné a udržateľné bytové domy, ktoré zodpovedajú dnešným požiadavkám na kvalitné bývanie. Obyvatelia sa môžu tešiť na výbornú dopravnú dostupnosť a kompletnú občiansku vybavenosť. V pešej vzdialenosti sú školy, obchody, zdravotnícke zariadenia či športoviská. Vďaka blízkosti centra mesta a dobrému dopravnému napojeniu ide o ideálne miesto pre život,“* opisuje výhody lokality **Ing.** **Slavomír Bodis, konateľ spoločnosti Istrofinal.**

------------------------------------------------------------------------------------------------------------------------------------------------------

**Stavebná skupina HSF System**

Medzinárodnú stavebnú skupinu HSF System z investičnej skupiny Purposia Group tvoria česká stavebná spoločnosť HSF System (založená v roku 2002) so sídlom v Ostrave, slovenská stavebná spoločnosť HSF System SK (založená v roku 2010) so sídlom v Žiline a rakúska stavebná spoločnosť HSF System AT (založená v roku 2024) so sídlom v Enzesfelde. Stavebná skupina HSF System má ďalšie pobočky v Prahe, Brne, Plzni, Bratislave, Prešove a Nitre. Zameriava sa na generálne dodávky stavieb, projektové a inžinierske práce a kompletné strešné a obvodové plášte objektov vrátane ich rekonštrukcií. Stavebná spoločnosť HSF System získala absolútne víťazstvo v Národnej cene ČR za spoločenskú zodpovednosť a udržateľný rozvoj v kategórii súkromný sektor za rok 2023, prestížnu Národnú cenu kvality Českej republiky, program Excelencia 2024, je držiteľom Ceny župana MS kraja za spoločenskú zodpovednosť za roky 2022 a 2020 v kategórii firiem do 250 zamestnancov a už trikrát získala ocenenie Czech Best Managed Companies v rokoch 2023, 2024 a 2025. V hodnotení Nadácie pre rozvoj architektúry a stavebníctva RATING KVALITY 2025 sa spoločnosť HSF System umiestnila na 7. mieste na základe výsledkov za posledných 15 rokov. HSF System získala aj prestížny titul Stavba roka 2020. Generálny riaditeľ spoločnosti Jan Hasík je držiteľom ocenenia EY Podnikateľ roka 2016 a 2023 Moravskosliezskeho kraja. Viac na [www.hsfsystem.cz](http://www.hsfsystem.cz). Spoločnosť HSF System SK sa opakovane umiestnila medzi poprednými stavebnými spoločnosťami na Slovensku v rebríčkoch TREND Top 100 a Eurostav, získala ocenenie ASB GALA 2024 v hlasovaní verejnosti a ocenenie Slovakia Best Managed Companies pre najlepšie riadené slovenské súkromné spoločnosti. Riaditeľ HSF System SK Tomáš Kosa sa dostal medzi šiestich finalistov prestížneho ocenenia EY Podnikateľ roka 2022 na Slovensku. Viac na [www.hsfsystem.sk](http://www.hsfsystem.sk).

**PURPOSIA Group**

PURPOSIA Group je jednou z popredných európskych investičných skupín s českými koreňmi, ktorá vznikla v roku 2023 ako holdingová štruktúra okolo svojich stavebných firiem HSF System v Česku a na Slovensku a ďalších spoločností prevažne z oblasti stavebníctva. História firiem tvoriacich holding PURPOSIA Group siaha do roku 2002, vtedy boli ich hlavnou špecializáciou kompletné strešné a fasádne opláštenia, následne došlo k rozšíreniu aktivít na generálne dodávky stavieb. Skupina sa dnes venuje celému životnému cyklu stavebných projektov od návrhu a developmentu, cez samotnú výstavbu až po správu nehnuteľností. Do holdingu v súčasnosti patrí celkovo 42 firiem s ročnými tržbami viac ako 4 miliardy českých korún (160 mil. eur). Medzi dcérske spoločnosti, okrem spomínanej skupiny HSF System v Česku, na Slovensku a najnovšie aj v Rakúsku, patria aj firmy z developerskej skupiny ANTRACIT, ďalej SK Facility, Pruniwerk, floorING, PREFA ONV, Bezecný a Foredeck. PURPOSIA Group pôsobí celkovo v 10 krajinách Európy. Viac o PURPOSIA Group na [www.purposia.eu](http://www.purposia.eu).

-------------------------------------------------------------------------------------------------------------------------------------------------------

**Kontakt pre médiá:**

Lukáš Klapil, Crest Communications Ostrava, Mob.: +420 603 824 194, E-mail: klapil@crestmorava.cz